Olin vahepeal Soomes! Jube palavad ilmad olid, aga ikkagi oli tore! Ja vähe sest, et nii palav oli,  suutsin ma ka mingi kõhutaudi endale saada, nii, et koguaeg kõht valutas ja olin ikka rohtusid täis pubatud küll! Aga üle elasin. Lastega sai käidud Veemaailmas ja vot see oli võimas elamus. Nagu oleks ise täitsa vee all ringi jalutanud ja erinevaid kalu näinud ja no mis imelikke elukaid ikka olemas on????!!!! Nagu näiteks see kala.......      Soomes on kõik tänavad uhkeid lille-kompositsioone täis ja üks on uhkem kui teine. Mulle meeldis see lihtne kuid rikkalik rooside peenar.      Veel käisime loomaaias ja seal ma nägin elus esimest korda  põhjapõtra, olid ikka uhked sarved, kohe kananahk tuli peale. Loomaaed asub saare peal ja on ikka võimsad need Soome kaljud. Ikka muudkui roni ja roni seal ............... Aga loomaaed on ka looduse ja taimede valiku poolest väga mõnus.    Koju tulles tervitas meid vägev padukas, nii, et aluspüksid olid ka vist märjad. Ja siis sain Tallinna linna peal autoga laeva mängida. nimelt sattusin sellesse super-suurde veemassi, mida Tallinna linna kanalisatsioon ei jõudnud ära tõmmata. Et kui oleks auto ukse lahti teinud, siis lihtsalt oleks  vesi autosse voolanud. Extreme-sport!  Kodus ootas mind aga ees suuuuuur padrik!!!! kohutavalt palju niita, niita ja veel kord niita! Sekka rohida ja igast muud jama ka veel. Mõned pildid maja juurest , kus rohi üle pea ei olnud :D